فرحت بصیر خان

فرحت بصیر خان  (ولادت: 2 اگست 1957ء) بھارت کے ایک فوٹوگرافر ہیں۔ وہ فی الحال اے جے کے ماس کمیونیکیشن، جامعہ ملیہ اسلامیہ سے منسلک ہیں۔ انہون نے متعدد ملکی و بین الاقوامی فوٹوگرافی پروجیکٹ میں حصہ لیا اور کئی ملکی و بین الاقوامی اداروں میں مضیف بھی ہیں۔ اکیڈمک اور اور فوٹوگرافی انڈسٹری میں ان کی خدمات قابل قدر ہیں جنہیں اہل فن وقعت کی نظر سے دیکھتے ہیں۔

وہ اے جے کے ماس کمیونیکیشن میں پروفیسر اور نائب ڈائریکٹر ہیں۔ انہوں نے اکیڈمی آف فوٹوگرافی ایکسیلینس کی بنیاد رکھی اور وہاں وہ پروفیسر اور ڈائریکٹر رہے۔ وہ کئی بین الاقوامی مسابقوں میں حکم رہ چکے ہیں جیسے سی ایم ایس فلم فیسٹیول دہلی، فیوجی فلم سپر سکس، فلم فوٹوگرافی اینڈ انیمیشن فیسٹیول کونپور و دہلی۔ اس کے علاوہ نیدرلینڈز اور ایمسٹرڈیم میں مسابقات میں شامل رہ چکے ہیں۔ فرحت بصیر خان نے یونیسیف اور عالمی ادارہ صحت کے لیے 50 سالہ یادگاری آڈیو-وزیول گروگرام کر چکے ہیں اور ساتھ برقی ذرائع ابلاغ، ابلاغ عامہ اور ورلڈ وائڈ ویب کے لیے وقتا فوقتا کام کرتے رہتے ہیں۔

ابتدائی زندگی اور تعلیم 

فرحت بشیر خان کی ولادت 2 اگست 1957ء کو علی گڑھ میں ہوئی اور انہوں نے علی گڑھ مسلم یونیورسٹی میں ماسٹر کی ڈگری لی۔  1978ء میں انہوں نے تصویری صحافت میں اپنے کیرئر کا آغاز کیا اور بہت جلد اس میدان کے مانے جانے نام بن گئے۔ ان کا خواب علی گڑھ مسلم یونیورسٹی میں فوٹوگرافی کا استاد بننے کا تھا۔

اکیڈمک کیرئر 
انڈسٹری میں قدم جمانے کے بعد انہوں نے اے جے کے ماس کمیونیشن ریسرچ سینٹر میں شمولیت اختیار کی اور وہاں فوٹوگرافی، کثیر الوسط اور آڈیو ویزول کے صدر نشین بن گئے اور مولانا آزاد کی کرسی پر بیٹھنے کا شرف حاصل کیا۔ مزید برآں جنڈل فوٹو استوڈیو کے بھی ڈائریکٹر رہے۔<ref></ref
</ref

پروفیشنل ورک اور کامیابیاں
انہوں نے عالمی ادارہ صحت اور یونیسف کے لیے 50 سال مکمل ہونے پر ایک یادگاری آڈیو ویزول بنایا اور انہیں اس سال کا سونی ورلڈ فوٹوگرافی اعزاز ملا۔ کانس میں ہونے والے اس مسابقہ میں انہوں نے 60 بین الاقوامی یونیورسٹیوں کو شکست دے کر یہ اعزاز حیتا اور اس طرح دنیائے فوٹوگرافی میں بھارت کا لوہا منوایا۔ وہ دنیا بھر میں فوٹوگرافی مسابقات میں حکم بنے اور ملک میں کئی مسابقوں میں حصہ لیا اور اداروں میں بطور خاص مہمان بھی شرکت کرتے رہے۔

سنیما، میڈیا اور اکیڈمک میں خدمات
وہ اے جے کے ماس کمیونیکیشن، جامعہ ملیہ اسلامیہ، نئی دہلی میں پروفیسر اور ڈائریکٹر ہیں۔ انہوں نے کئی نامور ہستیوں کے کام کیے ہیں جیسے شاہ رخ خان، روشن عباس، برکھا دت، کبیر خان، لولین ٹنڈن، اسیم مشرا اور سوربھ نارانگ وغیرہ۔ وہ ہمیشہ نئے پروجیکٹ کی تلاش میں رہتے ہیں اور فوٹوگرافی کی دنیا میں نت نئے تجربات کی کوشش کرتے ہیں۔ نیشنل ایجوکیشن پالیسی 1993ء کے لیے انہوں نے ساکت فوٹوگرافی اور آڈیو ویڈیو پروڈکشن کا سہ سالہ انڈر گریجویٹ کورس تیار کیا جسے یوجی سی نے ملک میں نافذ کیا۔ وہ ملک کی نامور تعلیمی اکائی نیشنل کونسل آف ایجوکیشنل ریسرچ اینڈ ٹریننگ میں بھی خدمات دے چکے ہیں جہاں انہوں نے 80 کی دہائی میں ووکیشنل کورس تیار کیا۔ اسی دوران میں انہوں نے کئی نئے فارمیٹ بھی ایجاد کیے جیسے واک تھرو سمپوزیم اور میڈیا انسٹالیشن وغیرہ۔ وہ فوٹوگرافی، گرافکس اور اسٹریٹ تھیٹر سے متعلق مختلف تجربات اور پروجیکٹ میں بطور نگراں شرکت کرتے رہتے ہیں۔

دی گیم آف ووٹس 
انہوں نے ایک کتاب بنام دی گیم آف ووٹس لکھی جسے سیج پبلشنگ نے شائع کیا اور سابق صدر بھارت پرنب مکھرجی نے اس کا دیباچہ لکھا۔ کتاب میں برقی اور ٹیکنالوجی کے میدان کی باریکیوں پر روشنی ڈالی ہے اور بھارت میں انتخاباتی نتائج میں استعنال ہونے والی ٹیکنالوجی کو بھی بیان کیا ہے۔ وہ بارک اوباما، ڈونالڈ ٹرمپ اور نریندر مودی کے انتخابی نتائج پر روشنی ڈالتے ہیں اور بتاتے ہیں کہ کیسے مودی نے 2014ء اور 2019ء میں بین الاقوامی لیڈروں کے سہارے انتخابات میں کامیابی حاصل کی ہے۔

حوالہ جات 

1957ء کی پیدائشیں
اتر پردیش کے صحافی
اترپردیش کے فوٹوگرافر
بقید حیات شخصیات
بھارت کے فوٹو جرنلسٹ
بھارتی مسلم شخصیات
علی گڑھ کی شخصیات
جامعہ علی گڑھ کے فضلا
علمی اداروں کے بانی
Short description is different from Wikidata